open-index/open-wikipedia-markdown huggingface dataset:
Μερική έκλειψη ηλίου της 29ης Μαρτίου 2025

Μια μερική ηλιακή έκλειψη θα συμβεί το Σάββατο, 29 Μαρτίου 2025. Μια ηλιακή έκλειψη συμβαίνει όταν η Σελήνη περνάει ανάμεσα στη Γη και τον Ήλιο, αποκρύπτοντας έτσι πλήρως ή εν μέρει την εικόνα του Ήλιου για έναν θεατή στη Γη. Μερική ηλιακή έκλειψη συμβαίνει στις πολικές περιοχές της Γης όταν το κέντρο της σκιάς της Σελήνης χάνει τη Γη. Η έκλειψη θα είναι ορατή από την ανατολική Αμερική, Πορτογαλία, εν μέρει Ισπανία και τον Ειρηνικό ωκεανό.

## Σάρος 149
Οι ηλιακοί σάροι 149, επαναλαμβανόμενοι κάθε περίπου 18 χρόνια και 11 ημέρες, περιέχουν 71 συμβάντα. Η σειρά ξεκίνησε με μερική έκλειψη στις 21 Αυγούστου 1664. Έχει συνολικές εκλείψεις από τις 9 Απριλίου 2043 έως τις 2 Οκτωβρίου 2331. Η σειρά λήγει στο μέλος 71 ως μερική έκλειψη στις 28 Σεπτεμβρίου 2926. Η μεγαλύτερη συνολική έκλειψη θα είναι στις 17 Ιουλίου 2205, σε 4 λεπτά και 10 δευτερόλεπτα.

## Ηλιακές Εκλείψεις του 2022-2025
Αυτή η έκλειψη είναι μέλος μιας σειράς εξαμήνου. Μια έκλειψη σε μια σειρά εξαμήνου ηλιακών εκλείψεων επαναλαμβάνεται περίπου κάθε 177 ημέρες και 4 ώρες (ένα εξάμηνο) σε εναλλασσόμενους κόμβους της τροχιάς της Σελήνης

## Εικόνες
Αρχείο:SE2025Mar29P.gifΚινούμενη διαδρομή

## Παραπομπές


Κατηγορία:Εκλείψεις
Επισκοπή Αρκαδίας

Η **Επισκοπή** είναι μικρό χωριό, που βρίσκεται νοτιοανατολικά του Δήμου Τρίπολης σε υψόμετρο 697 μέτρων και έχει 149 μόνιμους κατοίκους σύμφωνα με την απογραφή 2021 ενώ με αυτήν του 2011 είχε 113. Παλιότερα ανήκε στο δήμο Τεγέας. Παλιότερα ονομαζόταν Ιμπραήμ Εφέντη. 

## Διοικητικές μεταβολές
**Κ. Τεγέας (Αρκαδίας)**

* ΦΕΚ 294Α - 28/08/1915: Η κοινότητα Τεγέας προήλθε από τη μετονομασία της κοινότητας Πιαλίου.
* ΦΕΚ 326Α - 22/09/1915: Ο οικισμός Ιμπραήμ Εφέντη της κοινότητας Τεγέας μετονομάζεται σε Επισκοπή.
* ΦΕΚ 271Α - 03/09/1940: Ο οικισμός Τεγέα της κοινότητας μετονομάζεται σε Αλέα. Η κοινότητα Τεγέα μετονομάζεται σε κοινότητα Αλέας

**Κ. Επισκοπής (Αρκαδίας)**

* ΦΕΚ 24Α - 28/01/1948: Σύσταση της κοινότητας Επισκοπής με την απόσπαση του οικισμού Επισκοπή από την κοινότητα Αλέας και τον ορισμό του ως έδρα της κοινότητας.
* ΦΕΚ 244Α - 04/12/1997: Ο οικισμός Επισκοπή αποσπάται από την κοινότητα και προσαρτάται στο δήμο Τεγέας. Η κοινότητα Επισκοπής  καταργείται.
* ΦΕΚ 87Α - 07/06/2010: Ο οικισμός Επισκοπή αποσπάται από το δήμο Τεγέας και προσαρτάται στο δήμο Τρίπολης. 

## Άλλες πληροφορίες
Κοντά στο χωρίο βρίσκεται ο αρχαιολογικός χώρος της Αρχαίας Τεγέας καθώς και το αρχαιολογικό μουσείο Τεγέας. Στον αρχαιολογικό χώρο της Αρχαίας Τεγέας έχουν ανακαλυφθεί μεταξύ άλλων ένα αρχαίο θέατρο των Ελληνιστικών Χρόνων, τμήματα της αρχαίας Αγοράς της Τεγέας των Ελληνιστικών και Ρωμαϊκών Χρόνων, βωμός της αυτοκρατορικής λατρείας (1ος - 4ος αιώνας μ.Χ.), δύο Παλαιοχριστιανικές Βασιλικές  και τμήματα βυζαντινού οικισμού (10ος - 13ος αιώνας μ.Χ.). Στην Επισκοπή Αρκαδίας βρίσκεται ο βυζαντινός ναός της Κοιμήσεως της Θεοτόκου, όπου κάθε χρόνο διεξάγεται εμποροπανήγυρις την περίοδο του δεκαπενταύγουστου, που διαρκεί μία εβδομάδα.

Η πληθυσμιακή μεταβολή του χωριού Επισκοπής Αρκαδίας τις τελευταίες δεκαετίες σύμφωνα με την ελληνική στατιστική αρχή είναι η εξής:

μικρογραφία|Ιερός Ναός της Κοιμήσεως της Θεοτόκου στην Επισκοπή Τεγέας.

## Παραπομπές


Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Καβασιλάκια Ηλείας

Τα **Καβασιλάκια** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 19 μέτρα, το οποίο  βρίσκεται πριν την δυτική είσοδο του Πύργου από το κέντρο του οποίου απέχει περίπου 4 χλμ. Στη βόρεια πλευρά του χωριού περνάει η ΕΟ Πύργου - Πατρών ενώ στην απέναντι πλευρά της είναι ο ΟΑΕΔ Πύργου, η ΕΠΑΣ και το ΙΕΚ. Ως ξεχωριστός οικισμός αναφέρεται επίσημα το 2001 να προσαρτάται στο τότε Τοπικό  Διαμέρισμα Πύργου. Σύμφωνα με το Σχέδιο Καλλικράτης μαζί με τον Πύργο, τον Ανθόπυργο, τη Συντριάδα και το Τραγανό αποτελούν τη δημοτική κοινότητα Πύργου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 111 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Νταμπό (Μοζέλ)

Το **Νταμπό** () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

## Ιστορία
Προηγούμενα ονόματα:  *Ντάσμπουρχ* (1188), *Ντάσμπουργκ* (1189) *Ντάγκεσμπουργκ* (1227), *Τάγκεσμπουργκ* (1239), *Ντάγκεσπουργκ*(1313), *Ντάχσμπουργκ* (1576). Μια άτυπη γαλλο-γερμανική σύνοδος κορυφής μεταξύ του προέδρου Μιτεράν και του καγκελάριου Κολ πραγματοποιήθηκε στο Νταμπό στις 19 Ιουλίου 1983. 

## Πληθυσμός

## Παραπομπές


## Δείτε επίσης
* Κατάλογος κοινοτήτων της Μοζέλ 

Κατηγορία:Κοινότητες της Μοζέλ
Νταλαίν

Το **Νταλαίν** () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

Το όνομα Νταλαίν είναι γερμανικής προέλευσης από τις ρίζες «*νταλ*» που σημαίνει «*κοιλάδα*» και «*χάιμ*» που σημαίνει «*χωριό*». Το όνομα καταγράφεται επίσης ως Νταλέμ, Νταλά, Ντάλιν και Ντάλχαϊμ.  

## Δείτε επίσης
* Κατάλογος κοινοτήτων της Μοζέλ 

## Παραπομπές


Κατηγορία:Κοινότητες της Μοζέλ
Καλλιθέα Πύργου Ηλείας

Η **Καλλιθέα** είναι παραθαλάσσιο χωριό της Ηλείας στην Περιφερειακή Ενότητα Ηλείας σε υψόμετρο 2 μέτρα, το οποίο βρίσκεται στον κόλπο Κατακόλου ή Ιχθύος. Απέχει περίπου 12 χλμ. Δ. του Πύργου και 3 χλμ. ΒΑ. από το Κατάκολο. Ως ξεχωριστός οικισμός αναφέρεται επίσημα το 1971 να προσαρτάται στην τότε κοινότητα Κορακοχωρίου. Με βάση το Σχέδιο Καλλικράτης μαζί με το Κορακοχώρι, τον Άγιο Ανδρέα και τη Μπούκα αποτελούν την τοπική κοινότητα Κορακοχωρίου  που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 52 κατοίκους.

## Σημείωση
Στην Ηλεία και τον Δήμο Ανδρίτσαινας - Κρεστένων υπάρχει η συνώνυμη Καλλιθέα.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Βασίλειος Τσορλίνης (Μακεδονομάχος)

Ο **Βασίλειος Τσορλίνης** ήταν Έλληνας Μακεδονομάχος από τη Γευγελή.
Έδρασε κατά τον Μακεδονικό Αγώνα ως πράκτορας Β' Τάξεως. Ο Μακεδονικός Αγώνας ήταν κατά πολύ και ένας αγώνας πρακτόρων καθώς το Ελληνικό Γενικό Κέντρο Αμύνης έστειλε σε διάφορα μέρη ριψοκίνδυνους αξιωματικούς που οργάνωσαν τον αγώνα κατά του Βουλγαρισμού και λειτούργησαν είτε κρυφά ως πράκτορες είτε φανερά ως υπάλληλοι του Ελληνικού Προξενείου.
Στη Θεσσαλονίκη, στην περιοχή των Αγίων Πάντων, προς τιμήν του υπάρχει οδός που φέρει το όνομά του. Γιος του ήταν ο πολιτικός και ιατρός Χριστόφορος Τσορλίνης.
## Παραπομπές


Κατηγορία:Μακεδονομάχοι
Κατηγορία:Γευγελή
Καστανάς Θεσσαλονίκης

Ο **Καστανάς** είναι οικισμός και κοινότητα του Δήμου Χαλκηδόνος.

## Γενικά στοιχεία
Ο Καστανάς βρίσκεται κοντά και ανατολικά του Αξιού, σε υψόμετρο 34 μέτρα. Πριν το 2011 ο Καστανάς υπαγόταν στον Δήμο Κουφαλίων. Σύμφωνα με την Ελληνική απογραφή 2021 ο Καστανάς έχει 483 κατοίκους ενώ με αυτήν του 2011 είχε 630. Ο Καστανάς είναι μέρος της τοπικής κοινότητας Προχώματος.

Παλιά ο Καστανάς ονομαζόταν *Καράογλο* που σήμαινε Μαύρο Πουλί.

Ο πληθυσμός του Καστανά προέρχεται από Έλληνες του Πόντου, ως επί το πλείστο από την παριοχη αταπαζαρ της Νικομηδειας της Μ.Ασιας αλλά ένας μικρός αριθμός από αυτούς είναι από την Τραπεζούντα.και τα Κοτυωρα Το ονομα του χωριου ηταν Κεστανε Πιναρ [καστανοβρυση] Στην περιοχη δρουσε το ανταρτικο σωμα του Βαγγελη Φωτιαδη [Καπεταν Βαγγελης]σαυτον τον ηρωα και στους ανταρτες του οι Ελληνες κατοικοι της περιοχης του Αταπαζαρ[10 000] ωφειλουν την ασφαλη μετακινηση τους απο τα δαση στην Νοικομηδεια και μετα στην Ελλαδα,με απολυτη ασφαλεια   

## Παραπομπές



Κατηγορία:Δήμος Χαλκηδόνος
Κατηγορία:Χωριά της περιφερειακής ενότητας Θεσσαλονίκης
Άνω Σιλεσία

Η **Άνω Σιλεσία** (, σιλεσικά: Gōrny Ślōnsk, , , σιλεσικά γερμανικά: , ) είναι το νοτιοανατολικό τμήμα της ιστορικής και γεωγραφικής περιοχής της Σιλεσίας. Βρίσκεται κατά κύριο λόγο στην Πολωνία, με μικρά τμήματα της να ανήκουν στη Τσεχία. Οι κύριες πόλεις είναι το Κατοβίτσε, η Οστράβα, το Μπίτομ, το Γκλιβίτσε και το Ζάμπζε.

Από τον 9ο αιώνα, η Άνω Σιλεσία έχει αποτελέσει (με χρονολογική σειρά) τμήμα της Μεγάλης Μοραβίας, του Δουκάτου της Βοημίας, του πολωνικού βασιλείου των Πιαστ, (για δεύτερη φορά) των Γαιών του Βοημικού Στέμματος της Αγίας Ρωμαϊκής Αυτοκρατορίας, καθώς και της Αυτοκρατορίας των Αψβούργων από το 1526. Το 1742 το μεγαλύτερο τμήμα της Άνω Σιλεσίας προσαρτήθηκε από το Βασίλειο της Πρωσίας και το 1871 έγινε μέρος της Γερμανικής Αυτοκρατορίας. Μετά τον Α΄ Παγκόσμιο Πόλεμο η περιοχή διαιρέθηκε μεταξύ της Πολωνίας (Ανατολική Άνω Σιλεσία) και της Γερμανίας (Δυτική Άνω Σιλεσία). Μετά τον Β΄ Παγκόσμιο Πόλεμο, η δυτική Άνω Σιλεσία έγινε πολωνική μετά την διάσκεψη του Πότσδαμ. 

Το 1944-1949 οι περισσότεροι Γερμανοί κάτοικοι της περιοχής εγκατέλειψαν την περιοχή ή απελάθηκαν. Ωστόσο, καθώς πολλοί Γερμανοί μιλούσαν πολωνικά και γερμανικά, τους επετράπη να παραμείνουν στη περιοχή. Σήμερα περίπου 120.000 Γερμανοί ζουν στην Άνω Σιλεσία, κυρίως στα βοεβοδάτα Οπόλε και της Σιλεσίας. Μάλιστα η γερμανική γλώσσα είναι συνεπίσημη σε κάποιες περιοχές των βοεβοδάτων που έχουν σημαίνουσα γερμανική παρουσία.

## Ιστορία

## Παραπομπές


Κατηγορία:Βοεβοδάτο Οπόλε
Κατηγορία:Βοεβοδάτο Σιλεσίας

Κατηγορία:Ιστορικές περιοχές της Πολωνίας
Κατηγορία:Ιστορικές περιοχές της Τσεχίας
Κατηγορία:Ιστορικές περιοχές της Γερμανίας
Μάτα Κατσίπη

Η **Μάτα Κατσίπη** (Άγνωστο – 25 Οκτωβρίου 2019) ήταν Ελληνίδα αθλήτρια των δρόμων ταχύτητας.

Ως αθλήτρια του Πανελλήνιου Γ.Σ. κατέκτησε το χρυσό μετάλλιο στο Πανελλήνιο πρωτάθλημα στίβου δέκα φορές: δύο στα 100 μέτρα (1951, 1952), πέντε στα 200 μέτρα (1949, 1950, 1951, 1952, 1953), μία στα 4 × 50 μέτρα σκυταλοδρομία (1952) και δύο στα 4 × 100 μέτρα σκυταλοδρομία (1951, 1952). Το 1949 και το 1950 κατέκτησε το αργυρό μετάλλιο στα 100 μέτρα και το 1953 το χάλκινο μετάλλιο. Στα Δάλλεια του 1950 κατέκτησε την πρώτη θέση στα 100 μέτρα (13.3) και στα 200 μέτρα (28.5).
[thumb|left|Η Μάτα Κατσίπη τερματίζει στο [Πανελλήνιο πρωτάθλημα στίβου γυναικών 1949|14ο Πανελλήνιο πρωτάθλημα στίβου γυναικών.]]
Το 1949, ενώ ήταν ακόμη μαθήτρια της 6ης Γυμνασίου, πέτυχε νέο πανελλήνιο ρεκόρ στα 200 μέτρα (28.1) στο εθνικό πρωτάθλημα στίβου. Το 1950 και το 1951 βελτίωσε ξανά το πανελλήνιο ρεκόρ στο ίδιο αγώνισμα. Το 1952  κατέρριψε το εθνικό ρεκόρ στα 4 × 50 μέτρα σκυταλοδρομία (26.8) και στα 4 × 100 μέτρα σκυταλοδρομία (54.3) στο Πανελλήνιο πρωτάθλημα της Αθήνας.

Μετά το τέλος της καριέρας της, εργάστηκε ως γυμνάστρια επί 27 συνεχή χρόνια, στο αθλητικό τμήμα της Ιταλικής Σχολής Αθηνών, του οποίου υπήρξε η δημιουργός, ενώ συνταξιοδοτήθηκε από το Δημόσιο Λύκειο Καπανδριτίου. Τιμήθηκε επανειλημμένα, ως μια από τις μεγαλύτερες, Ελληνίδες αθλήτριες στίβου όλων των εποχών.
 
## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Αθλητές στίβου Πανελληνίου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Σοφία Λιλς

Η **Σοφία Λίλς** είναι αμερικανίδα ηθοποιός. Είναι γνωστή για τον ρόλο της ως Μπέβερλι Μάρς στις ταινίες τρόμου Το Αυτό (2017) και Το Αυτό: Κεφάλαιο 2 (2019) και για τον πρωταγωνιστικό της ρόλο ως έφηβη με τηλεκινητικές ικανότητες στη δραματική σειρά του Netflix I Am Not Okay With This (2020). Η Λίλς εμφανίστηκε επίσης στη μίνι σειρά ψυχολογικών θρίλερ Sharp Objects (2018) και έπαιξε την ντετέκτιβ στην ταινία Nancy Drew and the Hidden Staircase (2019).

## Καριέρα
Η Λίλς έκανε το ντεμπούτο της στον κινηματογράφο πρωταγωνιστώντας στην ταινία του 2016 37. Προηγουμένως, είχε έναν μικρό ρόλο στη ζωντανή σκηνή της Julie Taymor της ταινίας A Midsummer Night's Dream του William Shakespeare. 

Το 2017, απέκτησε δημοσιότητα όταν πρωταγωνίστησε ως Beverly Marsh, στην ταινία τρόμου Το Αυτό (2017), μια προσαρμογή του μυθιστορήματος του Stephen King, σε σκηνοθεσία του Andy Muschietti. Αργότερα το ίδιο έτος, η Λίλς υποδύθηκε επίσης ένα από τα παιδιά της Kristen Bell και του Dax Shepard στο μουσικό βίντεο της Sia, "Santa's Coming for Us".

Η Λίλς πρωταγωνίστησε στη τηλεοπτική μίνι σειρά του HBO Sharp Objects (2018), στην οποία υποδύθηκε τη νεαρή Camille Preaker, την οποία υποδύθηκε η Amy Adams ως ενήλικα. Η Λιλς πρωταγωνίστησε επίσης ως τη διάσημη ιδιωτική ντετέκτιβ Nancy Drew στη ταινία Nancy Drew And The Hidden Staircase, που προβλήθηκε για πρώτη φορά στις 15 Μαρτίου 2019, και απέσπασε γενικά καλές κριτικές, ειδικά η ερμηνεία της Λιλς. Αργότερα το 2019, η Λιλς επανέλαβε τον ρόλο της ως Beverly Marsh στην ταινία Το Αυτό: Κεφάλαιο Δύο, η οποία κυκλοφόρησε στις 6 Σεπτεμβρίου. Τον Οκτώβριο του 2018, η Λιλς ολοκλήρωσε τα γυρίσματα στο Δουβλίνο της Ιρλανδίας, για τη ταινία Gretel & Hansel, μια πρωτότυπη απόδοση του γερμανικού παραμυθιού Χάνσελ Και Γκρέτελ. Η ταινία κυκλοφόρησε στις 31 Ιανουαρίου 2020.

Επίσης η Λιλς θα πρωταγωνιστήσει μαζί με τη Naomi Watts ως Celia στην ταινία Claire McCarthy's The Burning Season και ως Ally στο Before I Sleep.

Η Λιλς θα εμφανιστεί με τον Paul Bettany στο Uncle Frank, μια ανεξάρτητη ταινία του δημιουργού των True Blood και Six Feet Under, Alan Ball. Η ταινία διαδραματίζεται στη Νέα Υόρκη της δεκαετίας του 1970 και γυρίστηκε στο Wilmington της Βόρειας Καρολίνας από τον Απρίλιο έως τον Μάιο του 2019. Στις 10 Ιουνίου 2019, ανακοινώθηκε ότι η Λιλς θα πρωταγωνιστήσει στο ρόλο της Sydney Novak στην πρωτότυπη σειρά του Netflix I Am Not Not Okay With This, η οποία άρχισε να γυρίζετε τον ίδιο μήνα στο Πίτσμπουργκ της Πενσυλβανίας. Η σειρά κυκλοφόρησε στο Netflix στις 26 Φεβρουαρίου 2020.

## Φιλμογραφία

### Ταινίες Μικρού Μήκους

### Κινηματογράφος

### Τηλεόραση

### Μουσικά Βίντεο

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί
Ρινάτ Ντασάεφ

Ο **Ρινάτ Ντασάεφ** (ρωσικά:: Ринат Файзрахманович Дасаев, γεννήθηκε 13 Ιουνίου 1957) είναι Σοβιετικός πρώην ποδοσφαιριστής που αγωνίστηκε ως τερματοφύλακας.

Κατά τη διάρκεια της καριέρας του, αγωνίστηκε σε ομάδες όπως η Βόλγκαρ Αστραχάν, η ΦΚ Σπαρτάκ Μόσχας και η Σεβίλλη. Σε διεθνές επίπεδο, έλαβε μέρος σε τρία Παγκόσμια Κύπελλα ως μέλος της Εθνική ΕΣΣΔ, ενώ κέρδισε ένα χάλκινο μετάλλιο στους Θερινούς Ολυμπιακούς Αγώνες του 1980 και ένα ασημένιο στο Ευρωπαϊκό Πρωτάθλημα Ποδοσφαίρου 1988.

Θεωρείται ως ένας από τους καλύτερους τερματοφύλακες στον κόσμο τη δεκαετία του 1980 καθώς και ο δεύτερος καλύτερος Ρώσος ποδοσφαιριστής όλων των εποχών μετά τον Λεβ Γιάσιν. Το 1988 βραβεύτηκε ως ο καλύτερος τερματοφύλακας της χρονιάς από τη Διεθνή Ομοσπονδία Ιστορίας και Στατιστικής του Ποδοσφαίρου. Το 1999 σε μία ψηφοφορία διοργανωμένη από τον ίδιο οργανισμό, κατετάγη δέκατος έκτος στην κατάταξη με τους καλύτερους Ευρωπαίους ποδοσφαιριστές του εικοστού αιώνα. Το 2004, αναγνωρίστηκε από τον Πελέ ως ένας από τους κορυφαίους 125 εν ζωή ποδοσφαιριστές στον κόσμο.

## Παραπομπές


## Εξωτερικοί σύνδεσμοι

Κατηγορία:FIFA 100
Κατηγορία:Σοβιετικοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Παγκοσμίου Κυπέλλου 1990
Δημοσθένης Κορδοπάτης

Ο **Δημοσθένης Κορδοπάτης** είναι νομικός, συγγραφέας, μεταφραστής και ποιητής.  Γεννήθηκε στην Πάτρα το 1939, όπου και τελείωσε το Γυμνάσιο. Έλαβε πτυχίο νομικής από το Πανεπιστήμιο Αθηνών, και εισήλθε στον εισαγγελικό κλάδο του Δικαστικού Σώματος, όπου υπηρέτησε επί 34 χρόνια, μέχρι του βαθμού του Αντεισαγγελέα του Αρείου Πάγου.

Έχει μεταφράσει, μεταξύ άλλων, τις "Ιστορίες του Καντέμπερυ" του Τζ. Σώσερ, για το οποίο ήταν υποψήφιος το 2017 για το κρατικό βράβειο λογοτεχνικής μετάφρασης, στην κατηγορία ΜΕΤΑΦΡΑΣΗΣ ΕΡΓΟΥ ΞΕΝΗΣ ΛΟΓΟΤΕΧΝΙΑΣ ΣΕ ΕΛΛΗΝΙΚΗ ΓΛΩΣΣΑ. 

## Εργογραφία (Επιλογή)
* "Εποχή Νέα" (ποιήματα), 1991
* "Ο Άνθρωπος με το Σιδηρούν Προσωπείον (Μύθος και Πραγματικότητα)". Εκδόσεις "Στιγμή", 2001
* "Τζόναθαν Σουίφτ, ο βίος και η πολιτεία του", Εκδόσεις "Μελάνι", 2010

**Μεταφράσεις**
* "Τζόναθαν Σουΐφτ (Επιλογή από το Έργο του)", Εκδόσεις Στιγμή, 2004.
* "Οι ιστορίες του Καντέρμπερυ".  Μετάφραση. Εκδόσεις "Μελάνι", 2010
* "Μια παράσταση του θεάτρου Νο - Κανάμι-Ζεάμι". Μετάφραση. Εκδόσεις "Δωδώνη", 2012
* "Ο Ξανακερδισμένος Παράδεισος".  Μετάφραση. Εκδόσεις "Μελάνι", 2019
* "Ντυμπούκ ή Μεταξύ δύο κόσμων". Μετάφραση. Εκδόσεις "Δωδώνη", 2019

## Παραπομπές


Κατηγορία:Έλληνες μεταφραστές
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δικαστικοί
Κατηγορία:Έλληνες συγγραφείς του 20ού αιώνα
Opel Karl

Το **Opel Karl** ήταν ένα αυτοκίνητο πόλης της κατηγορίας A που παρήχθη από τη γερμανική αυτοκινητοβιομηχανία Opel, από τον Ιούνιο του 2014 έως τον Ιούνιο του 2019. Κατά την περίοδο παραγωγής του, ήταν το «εισαγωγικό» μοντέλο στην παλέτα της Opel, ενώ αντικατέστησε το Opel Agila (που είχε προέλθει από την Suzuki) στον ρόλο αυτό. Μάλιστα το Opel Karl ήταν μια παράλληλη έκδοση του Chevrolet Spark της GM Korea, αλλά με εμφανή επανασχεδιασμό, που ακολούθησε τα τότε αισθητικά πρότυπα της Opel.

Το Karl μοιράστηκε και η βρετανική Vauxhall, που είναι η δίδυμη δεξιοτίμονη εταιρεία των μοντέλων της Opel ειδικά για το Ηνωμένο Βασίλειο, όπου και κυκλοφόρησε ως **Vauxhall Viva**, με την πρώτη κυκλοφορία του μοντέλου τον Δεκέμβριο του 2014 στη χώρα αυτή.

## Βασικά στοιχεία
thumb|left|Το σαλόνι του Opel Karl της αρχικής λεζάντας.

Το αποκλειστικά 5-πορτο hatchback Opel Karl είχε στενή συγγένεια με το Chevrolet Spark τέταρτης γενιάς. Αν και οι διαστάσεις του Karl ήταν σχεδόν παρόμοιες με αυτές του προκατόχου Opel Agila, ήταν κατά 11,5 εκατοστά χαμηλότερο, με αποτέλεσμα να έχει το ίδιο μέγεθος με το ακριβότερο και αποκλειστικά 3-πορτο Opel Adam.

Παρά το γεγονός ότι παραγόταν στη Νότια Κορέα, ο κινητήρας του Karl, κυβισμού 999 cm³ και 3-κύλινδρος σε σειρά, βενζίνης, με άμεσο ψεκασμό καυσίμου, είχε προέλθει από την οικογένεια κινητήρων της Opel. Επίσης, ήταν και εξαιρετικά οικονομικός, με μέση κατανάλωση καυσίμου μόλις 4,3 λίτρα στα 100 χιλιόμετρα.

## Εξοπλισμός
[thumb|left|Vauxhall Viva SE AC 1.0 του 2016. Το Viva ήταν η [Πλευρά οδήγησης|δεξιοτίμονη εκδοχή του Opel Karl για το Ηνωμένο Βασίλειο.]]

Μεταξύ των στάνταρ στοιχείων εξοπλισμού, ήταν 6 αερόσακοι, Ηλεκτρονικό σύστημα ευστάθειας (ESP) με Hill-Start-Assist για ευκολότερη εκκίνηση σε ανηφόρα, σύστημα ελέγχου πίεσης ελαστικών, ηλεκτρικο-υδραυλικό τιμόνι, cruise control, πίσω αισθητήρας παρκαρίσματος, σύστημα προειδοποίησης αλλαγής λωρίδας, αυτόματος κλιματισμός, σύστημα start-stop και οθόνη 7 ιντσών με IntelliLink και OnStar. Προαιρετικά προσφέρονταν θερμαινόμενα μπροστινά καθίσματα, θερμαινόμενο τιμόνι, ηλεκτρικά ρυθμιζόμενη ηλιοροφή και ζάντες ελαφρού κράματος 16 ιντσών.

## Διαθεσιμότητα

Όπως προαναφέρθηκε, το Opel Karl κατασκευαζόταν στη Νότια Κορέα, από όπου εξαγόταν στην Ευρώπη. Ωστόσο, δεν ήταν διαθέσιμο σε όλες τις χώρες της Ευρώπης, καθώς δεν πωλήθηκε ποτέ στη Νορβηγία, στη Σουηδία, στις χώρες της πρώην Σοβιετικής Ένωσης, στη Μάλτα, στη Βουλγαρία στη Ρουμανία,, στην Ελλάδα, στην Κύπρο και στην Τουρκία.

## Αναφορές


## Εξωτερικοί σύνδεσμοι

* Opel Karl overview 

Karl
Κατηγορία:Αυτοκίνητα πόλης
Κατηγορία:Γερμανικά αυτοκίνητα
Πλέι-Οφ NBA 1952

Τα **πλέι-οφ του 1952** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1951-52 του **[[NBA]]**. Το τουρνουά ολοκληρώθηκε με τους Μινεάπολις Λέικερς να κερδίζουν τους Νιου Γιορκ Νικς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή.

Για πρώτη φορά στην ιστορία του NBA, συναντήθηκαν ξανά οι ίδιες ομάδες που είχαν προκριθεί και στα πλέι-οφ της προηγούμενης χρονιάς, αν και με διαφορετικά αποτελέσματα. Το ίδιο θα συμβεί και πάλι το 1957, το 1966 και το 1973.

Οι Μινεάπολις Λέικερς, η πρώτη μεγάλη δυναστεία του πρωταθλήματος, κέρδισαν τον τρίτο τους τίτλο στα τελευταία τέσσερα χρόνια (1949 και 1950 οι άλλοι δύο), ο οποίος θα ήταν και ο πρώτος από τους τρεις συνεχόμενους που ακολούθησαν (1952-1954). Αν δεν έχαναν από τους Ρότσεστερ Ρόγιαλς στους τελικούς του 1951, οι Λέικερς θα είχαν κατακτήσει 6 συνεχόμενους τίτλους.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Ρότσεστερ Ρόγιαλς]]** vs. (4) Φορτ Γουέιν Πίστονς:

(2) **[[Μινεάπολις Λέικερς]]** vs. (3) Ιντιανάπολις Ολύμπιανς:

### Ημιτελικοί Ανατολικής κατηγορίας
(1) **[[Σίρακιουζ Νάσιοναλς]]** vs. (4) Φιλαδέλφεια Ουόριορς:

(2) Μπόστον Σέλτικς vs. (3) **[[Νιου Γιορκ Νικς]]**:

## Τελικοί κατηγοριών
### Τελικοί Δυτικής κατηγορίας
(1) Ρότσεστερ Ρόγιαλς vs. (2) **[[Μινεάπολις Λέικερς]]**:

### Τελικοί Ανατολικής κατηγορίας
(1) Σίρακιουζ Νάσιοναλς vs. (3) **[[Νιου Γιορκ Νικς]]**:

## Τελικοί NBA
(Δ2) **[[Μινεάπολις Λέικερς]]** vs. (Α3) Νιου Γιορκ Νικς:

## Εξωτερικοί σύνδεσμοι
* 1952 NBA Playoffs στο Basketball-Reference.com

1952
Πλει-Οφ
Πλέι-Οφ NBA 1953

Τα **πλέι-οφ του 1953** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1952-53 του **[[NBA]]**. Το τουρνουά ολοκληρώθηκε με τους Μινεάπολις Λέικερς να κερδίζουν τους Νιου Γιορκ Νικς με 4-1 νίκες στους τελικούς της διοργάνωσης και να κατακτούν το τρόπαιο του πρωταθλητή.

Οι Λέικερς πήραν έτσι τον τέταρτο τους τίτλο στα τελευταία πέντε χρόνια (1949, 1950 και 1952 οι άλλοι τρεις), ενώ κέρδισαν τους Νικς στους τελικούς για δεύτερη συνεχόμενη χρονιά. Αυτή ήταν η τρίτη συνεχόμενη χρονιά που οι Νικς έφτασαν μέχρι τους τελικούς άλλα δεν κατάφεραν να κατακτήσουν τον πολυπόθητο τίτλο.

Οι Μπόστον Σέλτικς πρόκριθηκαν για πρώτη φορά σε επόμενη φάση των πλέι-οφ αποκλείοντας τους Σίρακιουζ Νάσιοναλς, ενώ οι Ιντιανάπολις Ολύμπιανς έπαιξαν τα δύο τελευταία παιχνίδια της ιστορίας τους, καθώς διαλύθηκαν στο τέλος της σεζόν. Τέλος, οι Μπάλτιμορ Μπούλετς κατέχουν μέχρι σήμερα το χείροτερο ρεκόρ πρόκρισης από την κανονική περίοδο στα πλέι-οφ, αφού είχαν μόλις 16 νίκες και 54 ήττες (ποσοστό νικών 22,9%).

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Μινεάπολις Λέικερς]]** vs. (4) Ιντιανάπολις Ολύμπιανς:

(2) Ρότσεστερ Ρόγιαλς vs. (3) **[[Φορτ Γουέιν Πίστονς]]**:

### Ημιτελικοί Ανατολικής κατηγορίας
(1) **[[Νιου Γιορκ Νικς]]** vs. (4) Μπάλτιμορ Μπούλετς:

(2) Σίρακιουζ Νάσιοναλς vs. (3) **[[Μπόστον Σέλτικς]]**:

## Τελικοί κατηγοριών
### Τελικοί Δυτικής κατηγορίας
(1) **[[Μινεάπολις Λέικερς]]** vs. (3) Φορτ Γουέιν Πίστονς:

### Τελικοί Ανατολικής κατηγορίας
(1) **[[Νιου Γιορκ Νικς]]** vs. (3) Μπόστον Σέλτικς:

## Τελικοί NBA
(Δ1) **[[Μινεάπολις Λέικερς]]** vs. (Α1) Νιου Γιορκ Νικς:

## Εξωτερικοί σύνδεσμοι
* 1953 NBA Playoffs στο Basketball-Reference.com

1953
Πλει-Οφ
Λαγούνα δελ Καρμπόν

μικρογραφία|Η λίμνη Λαγούνα δελ Καρμπόν
Η **Λαγούνα δελ Καρμπόν** (στα ισπανικά η ονομασία σημαίνει λιμνοθάλασσα του άνθρακα) είναι μια αλμυρή λίμνη στο διαμέρισμα Κόρπεν Άικε της επαρχίας Σάντα Κρους (στην νότια Αργεντινή). Αυτή η αλμυρή λίμνη απέχει 54 χιλιόμετρα από το Πουέρτο Σαν Χουλιάν. Αποτελεί μέρος του Μεγάλου Βυθίσματος του Σαν Χουλιάν, μια ενδορρεϊκή λεκάνη που βρίσκεται μεταξύ του κόλπου Σαν Χουλιάν και του ποταμού Τσίκο. Βρίσκεται σε υψόμετρο 105 μέτρων κάτω από το επίπεδο της θάλασσας. Η λίμνη είναι το χαμηλότερο σημείο της Αργεντινής, καθώς και το χαμηλότερο σημείο σε όλο το Δυτικό και το Νότιο Ημισφαίριο. Είναι το έβδομο χαμηλότερο σημείο στη Γη.

Όπως και σε πολλές άλλες τοποθεσίες στην Παταγονία, στη περιοχή της λίμνης έχουν βρεθεί απολιθώματα δεινοσαύρων.

## Παραπομπές

Κατηγορία:Λίμνες της Αργεντινής
Τζέιντεν Μάρτελ

Ο **Τζέιντεν Μάρτελ** (, 4 Ιανουαρίου 2003 - ) είναι Αμερικανός ηθοποιός, γνωστός για τον ρόλο του ως Bill Denbrough στις ταινίες του Stephen King Το Αυτό και Το Αυτό: Κεφάλαιο 2, καθώς και του ρόλου του ως Jacob Barber στο Defending Jacob. Προς τιμήν της μητέρας του, ο Μάρτελ έχει υιοθετήσει νόμιμα το επώνυμό της.

## Βιογραφία
Ο Μάρτελ γεννήθηκε στις 4 Ιανουαρίου 2003 στη Φιλαδέλφεια της Πενσυλβανίας και είναι ο γιος του Γουές Λίμπερερ, ενός σεφ με έδρα το Λος Άντζελες, και της Άνγκελα Τερέζα Μάρτελ. Μεγάλωσε στη Νότια Φιλαδέλφεια και το 2011, όταν ήταν οκτώ ετών, μετακόμισε στο Λος Άντζελες. Στα πρώτα έξι χρόνια της καριέρας του, πιστώθηκε με το οικογενειακό του όνομα Λίμπερερ. Το 2019, το άλλαξε με το πατρικό όνομα της μητέρας του, Μάρτελ.

Ο πρώτος ρόλος του Μάρτελ ήταν σε μια διαφήμιση για τους Hot Wheels. Εμφανίστηκε σε πολλές άλλες διαφημίσεις μετά από αυτή, όπως στης Google, το Moneysupermarket.com, το Liberty Mutual, το Hyundai (για το 2013 Super Bowl), το Verizon Fios και τη General Electric. Ο πρώτος σημαντικός ρόλος του ταινίας μεγάλου μήκους ήταν στο St. Vincent του 2014, όπου πρωταγωνίστησε μαζί με τον Bill Murray. Ο Murray συνέστησε αργότερα τον Μάρτελ στον Κάμερον Κρόου, το σκηνοθέτη της ταινίας του 2015 Αλόχα. Πρωταγωνίστησε επίσης στην ταινία του 2017 The Book of Henry. Ο Μάρτελ έλαβε περαιτέρω αναγνώριση για τον πρωταγωνιστικό του ρόλο ως Μπιλ Ντένμπροου στην υπερφυσική ταινία τρόμου του 2017 Το Αυτό και το σίκουελ της το 2019 στο Το Αυτό: Κεφάλαιο 2.

Το 2019, ο Μάρτελ ήταν επίσης μέρος του κάστινγκ του Rian Johnson στην ταινία Knives Out. Τον Μάρτιο του 2019, πιστώθηκε ως Μάρτελ, και συνέχισε στο καστ των μίνι σειρών της Apple Defending Jacob, με βάση το μυθιστόρημα του William Landay. Στις 30 Απριλίου 2020, σε μια συνέντευξη στο Instagram Live με το Teen Vogue, ο Μάρτελ επιβεβαίωσε ότι είχε ενταχθεί στο cast των Tunnels, με πρωταγωνίστρια τη Susan Sarandon, στο ρόλο του Grayson Mitchell. Η ταινία δεν έχει  επιβεβαιωμένη ημερομηνία κυκλοφορίας.

## Φιλμογραφία

### Κινηματογράφος

### Τηλεόραση

## Βραβεία και υποψηφιότητες

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ηθοποιοί κινηματογράφου
Κουζούλι Ηλείας

Το **Κουζούλι** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 80 μέτρα.

## Γενικά στοχεία
Το Κουζούλι βρίσκεται βόρεια του Πύργου σε απόσταση 6 χλμ. περίπου από το κέντρο του. Στη βόρεια πλευρά του χωριού περνάει ο Ιάρδανος ποταμός ενώ νοτιότερα ο χείμαρρος Βόλας και το έδαφός του είναι γαιώδες πεδινό με μικρούς ανάγλυφους λόφους. Το κλίμα του χαρακτηρίζεται από αρκετές βροχές και πολύ υγρασία. Οι περισσότεροι κάτοικοί του μετεγκαταστάθηκαν από την Αρκαδία κυρίως μετά το 1850  όταν ξεκίνησε η καλλιέργεια και εμπορία της σταφίδας στην ευρύτερη περιοχή. 

Ως οικισμός αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Λετρίνων. Σύμφωνα με το Σχέδιο Καλλικράτης μαζί με τον Αμπελώνα και τα Ροζέϊκα αποτελούν την τοπική κοινότητα Αμπελώνος που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 106 κατοίκους.

## Εξωτερικοί σύνδεσμοι

* Κουζούλι. Ένα μικρό χωριό της Ηλείας. Μια μικρή ιστορία
* Κουζούλι Ηλείας: Μία φωτογραφική περιήγηση... στο https://www.youtube.com/
## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ροζέικα Ηλείας

Τα **Ροζέϊκα** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 210 μέτρων, το οποίο βρίσκεται σε απόσταση 9 χιλιομέτρων βορειοανατολικά από τον Πύργου. Ως οικισμός αναφέρεται επίσημα το 1928 με την ονομασία *Ρεζέϊκα* να ανήκει στην τότε κοινότητα Ρωμεσίου. Το 1940 καταργείται και το 1991 αναφέρεται να απογράφεται ως Ροζέϊκα στην κοινότητα Αμπελώνος. Σύμφωνα με το Σχέδιο Καλλικράτης μαζί με τον Αμπελώνα και το Κουζούλι αποτελούν την τοπική κοινότητα Αμπελώνος που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 4 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ροζ Κριστιάν Ραποντά

Η **Ροζ Κριστιάν Ραποντά** (Rose Christiane Ossouka Raponda, γεννήθηκε το 1964) είναι πολιτικός της Γκαμπόν και υπηρέτησε ως αντιπρόεδρος της Γκαμπόν από τις 9 Ιανουαρίου 2023 έως την ανατροπή της σε πραξικόπημα, τον Αύγουστο του 2023. Προηγουμένως, υπηρέτησε ως η πρώτη γυναίκα πρωθυπουργός της χώρας της από τις 16 Ιουλίου 2020 έως τις 9 Ιανουαρίου 2023. Υπηρέτησε στο παρελθόν ως δήμαρχος της Λιμπρεβίλ και αργότερα ως υπουργός Άμυνας της χώρας από τον Φεβρουάριο του 2019 έως τον Ιούλιο του 2020.

## Ιστορικό
Η Ραποντά γεννήθηκε στη Λιμπρεβίλ. Είναι μέλος της φυλής Mpongwe. Η Ραποντά έλαβε πτυχίο στην Οικονομία και στα Δημόσια Οικονομικά από το Ινστιτούτο Οικονομίας και Οικονομικών της Γκαμπόν. 

## Καριέρα
Η Ραποντά εργάστηκε ως Γενικός Διευθυντής της Οικονομίας και Αναπληρωτής Γενικός Διευθυντής της Τράπεζας Στέγασης της Γκαμπόν. Υπηρέτησε ως υπουργός Προϋπολογισμού από τον Φεβρουάριο του 2012 έως τον Ιανουάριο του 2014. Εξελέγη δήμαρχος της πρωτεύουσας Λιμπρεβίλ στις 26 Ιανουαρίου 2014, εκπροσωπώντας το κυβερνών Δημοκρατικό Κόμμα της Γκαμπόν. Ήταν η πρώτη γυναίκα που κατείχε τη θέση από το 1956 και υπηρέτησε μέχρι το 2019. Έγινε επίσης πρόεδρος των Ηνωμένων Πόλεων και των Τοπικών Κυβερνήσεων της Αφρικής. 

Στις 12 Φεβρουαρίου 2019, η Ραποντά διορίστηκε υπουργός Άμυνας της Γκαμπόν από τον πρόεδρο Αλί Μπονγκό μετά το αποτυχημένο πραξικόπημα τον Ιανουάριο του 2019. Η Ραποντά αντικατέστησε τον Ετιέν Μασάρ Καμπίντα Μακανγκά, μέλος της οικογένειας Μπονγκό, η Ραποντά διορίστηκε πρωθυπουργός της Γκαμπόν, αφού ο προκάτοχός της Ζιλιέν Ενκογκέ Μπεκάλε παραιτήθηκε. Είναι η πρώτη γυναίκα που κατέχει τη θέση. Ο διορισμός της έγινε κατά τη διάρκεια της διπλής κρίσης υγείας και οικονομίας λόγω της πανδημίας Covid-19 και της πτώσης της τιμής του πετρελαίου, ενός από τους κύριους πόρους της χώρας.

Στις 9 Ιανουαρίου 2023 ορκίστηκε αντιπρόεδρος της Γκαμπόν. Στις 30 Αυγούστου 2023 πραγματοποιήθηκε επιτυχές πραξικόπημα, και η Ραποντά απομακρύνθηκε από την εξουσία.

## Παραπομπές


Ραποντα
Ραποντα
Ραποντα
Ραποντα
Αμπελώνας Ηλείας

Ο **Αμπελώνας** (πρώην *Ρώμεσι* και εναλλακτικά *Ρομέσι*) είναι πεδινό χωριό της Ηλείας. Σύμφωνα με την απογραφή 2011 έχει πληθυσμό 519 κατοίκων.

## Γενικά και ιστορικά στοιχεία
Ο Αμπελώνας βρίσκεται βόρεια του Πύργου σε απόσταση 8 χλμ. περίπου από το κέντρο της πόλης, κτισμένος σε υψόμετρο 120 μέτρων. Από τη δυτική πλευρά του χωριού περνάει ο Ιάρδανος ποταμός. Οι κάτοικοι του Αμπελώνα ασχολούνται κυρίως με τη γεωργία και λιγότερο με τη κτηνοτροφία, καλλιεργώντας σταφίδα, αμπέλια και ελιές.

Η πρώτη γραπτή αναφορά για το χωριό είναι του 1461 και η παλιά του ονομασία *Ρώμεσι**.* Την περίοδο της  Β΄ Βενετοκρατίας στην Πελοπόννησο αναφέρεται γραπτά να ανήκει στο 4ο Τερριτόριο Γαστούνης ως *Romessi.* Μετά την απελευθέρωση, το 1835, αναφέρεται επίσημα να προσαρτάται στον τότε δήμο Μυρτιάς ενώ το 1912 με το ΦΕΚ 256Α - 28/08/1912 ορίστηκε έδρα της νεοϊδρυθείσας κοινότητας Ρωμεσίου. Το 1959 με βάση το ΦΕΚ 5Α - 07/01/1959 μετονομάστηκε σε Αμπελών. Σύμφωνα με το Σχέδιο Καλλικράτης μαζί με το Κουζούλι και τα Ροζέϊκα αποτελούν την τοπική κοινότητα Αμπελώνος που υπάγεται στη δημοτική ενότητα Πύργου του Δήμου Πύργου.

Από τον Αμπελώνα κατάγεται ο Έλληνας παλαίμαχος ποδοσφαιριστής και πρωταθλητής Ευρώπης, Γιώργος Καραγκούνης και ο δημοσιογράφος Άκης Παυλόπουλος.

## Απογραφές πληθυσμού

## Παραπομπές


## Εξωτερικοί σύνδεσμοι
* Η ιστοσελίδα του χωριού

Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Οκταβοράνιο(12)

Το **οκταβοράνιο(12)** [ αγγλικά: *octaborane(12)*] είναι ανόργανη δυαδική ένωση με μοριακό τύπο **[[βόριο|B]]<sub>8</sub>[[υδρογόνο|H]]<sub>12</sub>**. Η πρώιμη (χημική) βιβλιογραφία περιείχε αρκετές αναφορές πιθανής ύπαρξης οκταβορανίου(12), αλλά μόλις το 1964 πρωτοαπομονώθηκε αυτή η ένωση, ως αποτέλεσμα ηλεκτρικής εκκένωσης σε μείγμα διβορανίου(6), πενταβορανίου(9) και υδρογόνου. Ωστόσο, αυτή η μέθοδος δεν είναι ικανή να παράξει επεξεργάσιμες ποσότητες οκταβορανίου(12), εξαιτίας της χαμηλής της απόδοσης, αλλά και της συμπαραγωγής πολλών άλλων βορανίων, που απαιτούν δύσκολο και ανιαρό διαχωρισμό. Μόνο μια άλλη ένωση έχει απομονωθεί, που αποτελεί θυγατρικό παράγωγο του οκταβορανίου(12): Πρόκειται για την ένωση με μοριακό τύπο EtNHB8H11NH2Et [που πρακτικά αποτελεί σύμπλοκο οκταβορανίου(12) και αιθυλαμίνης]. Πιο σύγχρονες μέθοδοι επέτρεψαν την παραγωγή κάποιων γραμμαρίων οκταβορανίου(12), με ταχύ διαχωρισμό του παραγώμενου μείγματος της παραπάνω αναφερόμενης αντίδρασης, επιτρέποντας έτσι την έρευνα των ιδιοτήτων αυτού του ελάχιστα γνωστού βορανίου.

## Πατηρήσεις, υποσημειώσεις και αναφορές


Κατηγορία:Ανόργανα βοράνια
Αμπντελαζίζ Τζεράντ

Ο **Αμπντελαζίζ Τζεράντ** (, γεν. στις 12 Φεβρουαρίου 1954) είναι Αλγερινός πολιτικός που υπηρέτησε ως πρωθυπουργός της Αλγερίας από τις 28 Δεκεμβρίου 2019 έως τις 30 Ιουνίου 2021. 

## Πρώτα χρόνια
Ο Τζεράντ γεννήθηκε στη Χενσέλα στις 12 Φεβρουαρίου 1954. Αφού έλαβε το πτυχίο του στο Ινστιτούτο Πολιτικών Επιστημών και Διεθνών Σχέσεων του Αλγερίου το 1976, συνέχισε τις σπουδές του στο Πανεπιστήμιο Παρί-Ναντέρ όπου έλαβε το διδακτορικό του. Εργάστηκε επίσης ως καθηγητής πολιτικής επιστήμης στο Πανεπιστήμιο του Αλγερίου και δημοσίευσε αρκετά βιβλία. 

## Πολιτική σταδιοδρομία
### Δεκαετία του 1990
Ο Τζεράντ υπηρέτησε σε διάφορες θέσεις υπό τους Αλί Καφί, Λιαμίν Ζερουάλ και Αμπντελαζίζ Μπουτεφλίκα. Ωστόσο, το 2003, υπό τον Μπουτεφλίκα, παραμερίστηκε και έκτοτε έγινε σκληρός επικριτής του πρώην Προέδρου. 

### Πρωθυπουργία (2019-2021)
Στις 28 Δεκεμβρίου 2019, ο Τζεράντ διορίστηκε πρωθυπουργός της Αλγερίας από τον Πρόεδρο Αμπντελματζίντ Τεμπούν και ανέλαβε αμέσως τη δημιουργία νέας κυβέρνησης. Η κυβέρνηση του διορίστηκε στις 2 Ιανουαρίου 2020. 
Ο ίδιος ο Τζεράντ αναπλήρωσε τον πρόεδρο Τεμπούν όταν ο τελευταίος διαγνώστηκε θετικός στην COVID-19. Ο Τεμπούν επανήλθε στα καθήκοντά του στις 29 Δεκεμβρίου 2020.

Παραιτήθηκε από την πρωθυπουργία στις 24 Ιουνίου 2021 έπειτα από τη διεξαγωγή των βουλευτικών εκλογών. Τον διαδέχθηκε στη θέση του πρωθυπουργού ο Αϊμέν Μπεναμπντεραμάν.

## Παραπομπές


Κατηγορία:Απόφοιτοι του Πανεπιστημίου του Παρισιού
Κατηγορία:Πρωθυπουργοί της Αλγερίας
Κόμμα Φιλελευθέρων (Κύπρος)

Το **Κόμμα Φιλελευθέρων** (**ΚΟ.ΦΙ.**) ήταν πολιτικό κόμμα στην Κύπρο.

## Ιστορικό
Το Κόμμα Φιλελευθέρων ιδρύθηκε το 1986 από το Νίκο Ρολάνδη, ιδρυτικό στέλεχος του Δημοκρατικού Κόμματος, που κατείχε τη θέση του υπουργού Εξωτερικών στις κυβερνήσεις Σπύρου Κυπριανού 1978 και 1983, ο οποίος είχε παραιτηθεί από την κυβέρνηση και από το ΔΗ.ΚΟ. το Σεπτέμβριο του 1983, λόγω διαφωνιών του με την πολιτική του Σπύρου Κυπριανού στο Κυπριακό.

Στο ιδρυτικό συνέδριο του Κόμματος Φιλελευθέρων, πρώτος πρόεδρος εξελέγη ο Νίκος Ρολάνδης.

Στις εκλογές του 1991, στις 19 Μαΐου 1991, το κόμμα συνεργάστηκε με το Δημοκρατικό Συναγερμό με κοινά ψηφοδέλτια, εκλέγοντας ένα βουλευτή, το Νίκο Ρολάνδη, στην Λεμεσό. Αντίθετα, στις εκλογές του 1996, δεν κατάφερε να εκλέξει βουλευτή, παρά την εκλογική συνεργασία και πάλι με το Δημοκρατικό Συναγερμό.

Στις προεδρικές του 1988 υποστήριξε την υποψηφιότητα του Γιώργου Βασιλείου, η οποία και κέρδισε τις εκλογές, ενώ στις εκλογές του 1993 υποστήριξε το Γλαύκο Κληρίδη. Ωστόσο, στις προεδρικές του 1998 το κόμμα συμμετείχε με δικό του υποψήφιο, το Νίκο Ρολάνδη. Η υποψηφιότητα Ρολάνδη, έλαβε μόλις 0,78% των ψήφων και στο δεύτερο γύρο υποστήριξε τον Κληρίδη.

Μετά από αυτήν την εξέλιξη, το Κόμμα Φιλελευθέρων διαλύθηκε και τα μέλη του εντάχθηκαν στο Δημοκρατικό Συναγερμό, ενώ ο Νίκος Ρολάνδης ανέλαβε υπουργός Εμπορίου στην κυβέρνηση Κληρίδη.

## Θέσεις
Η θέση του Κόμματος Φιλελευθέρων για το Κυπριακό ζήτημα στηριζόταν στην εξεύρεση ειρηνικής λύσης με διάλογο, στη βάση της πρωτοβουλίας του γενικού γραμματέα των Ηνωμένων Εθνών και των συμφωνιών κορυφής. Όσον αφορά την κοινωνικοοικονομική πολιτική το Κόμμα βασιζόταν στην ευρύτερη πολιτική και ιδεολογική φιλοσοφία του φιλελευθερισμού.

## Αποτελέσματα εκλογών
### Βουλή των Αντιπροσώπων

### Πρόεδρος της Δημοκρατίας

## Παραπομπές


Κατηγορία:Κυπριακά πολιτικά κόμματα
Ιερά Μητρόπολις Νικαίας

Με το όνομα **Ιερά Μητρόπολις Νικαίας** αναφέρονται δύο Μητροπόλεις της Ορθόδοξης Εκκλησίας:

* Η Ιερά Μητρόπολις Νικαίας του Οικουμενικού Πατριαρχείου, με έδρα τη Νίκαια της Βιθυνίας.
* Η Ιερά Μητρόπολις Νικαίας της Εκκλησίας της Ελλάδος, με έδρα τη Νίκαια του Πειραιά.
Τραγανό Πύργου Ηλείας

Το **Τραγανό** Πύργου είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 22 μέτρων, ο οποίος  βρίσκεται δυτικά του Πύργου και ουσιαστικά αποτελεί προάστιό του. Δυτικά του είναι ο Παλάτας, βορειοδυτικά το ομώνυμο Τραγανό Αγίου Ιωάννη και βόρεια η Συντριάδα. Μέσα από τον οικισμό περνάει η επαρχιακή οδός Πύργου - Κατακόλου. Ως ξεχωριστός οικισμός αναφέρεται επίσημα το 2001 να απογράφεται στο τότε Τοπικό  Διαμέρισμα Πύργου. Σύμφωνα με το Σχέδιο Καλλικράτης μαζί με τον Πύργο, τον Ανθόπυργο, τη Συντριάδα και τα Καβασιλάκια αποτελούν τη δημοτική κοινότητα Πύργου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 241 κατοίκους.

## Σημείωση
Στην Ηλεία, εκτός από το γειτονικό ομώνυμο οικισμό Τραγανό Αγίου Ιωάννη, υπάρχει στο δήμο Πηνειού η κωμόπολη Τραγανό.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Βόρειες Ηνωμένες Πολιτείες

Οι **Βόρειες Ηνωμένες Πολιτείες** (γνωστές και με τις ονομασίες **Αμερικανικός Βορράς**, οι **Βόρειες Πολιτείες**, ή απλά **ο Βορράς**) είναι μια γεωγραφική ή ιστορική περιοχή των Ηνωμένων Πολιτειών.

Γεωγραφικά, ο όρος περιλαμβάνει τις πολιτείες και τις περιοχές των Ηνωμένων Πολιτειών που βρίσκονται στο βόρειο τμήμα της χώρας. Περιλαμβάνει αρκετές πολιτείες κατά μήκος των αμερικανοκαναδικών συνόρων.

Το Γραφείο Απογραφών των Ηνωμένων Πολιτειών εντάσσει τμήμα των βόρειων ΗΠΑ σε δύο στατιστικές περιφέρειες, την Μεσοδυτική Περιοχή και την Βορειοανατολική Περιοχή. Το Γραφείο Απογραφών εντάσσει τις βορειότερες πολιτείες των βορειοδυτικών ΗΠΑ στην Δυτική Περιοχή.

## Παραπομπές


Κατηγορία:Μεσοδυτικές Ηνωμένες Πολιτείες
Κατηγορία:Περιοχές των Ηνωμένων Πολιτειών
Γενικές εκλογές των Φιλιππίνων (2019)

Οι **γενικές εκλογές του 2019 στις Φιλιππίνες** διεξήχθησαν στις 13 Μαΐου 2019. Ήταν μεσοπρόθεσμες εκλογές και τα πρόσωπα που εξελέγησαν ανέλαβαν τα καθήκοντά τους στις 30 Ιουνίου 2019, στα μέσα της θητείας του προέδρου Ροντρίγκο Ντουτέρτε . 

Οι ακόλουθες θέσεις διεκδικήθηκαν: 

* 12 έδρες στη Γερουσία των Φιλιππίνων 
* Όλες οι έδρες στη Βουλή των Αντιπροσώπων των Φιλιππίνων 
* Όλοι οι κυβερνήτες και τα Sangguniang Panlalawigan (επαρχιακά συμβούλια) στις επαρχίες των Φιλιππίνων 
* Όλοι οι δήμαρχοι και τα Sangguniang Panlungsod (Αστικά Συμβούλια) ή τα Sangguniang Bayan (Δημοτικά Συμβούλια) στις πόλεις ή τους δήμους των Φιλιππίνων 

Σύμφωνα με τον Κώδικα Τοπικής Αυτοδιοίκησης και το Σύνταγμα του 1987, όλες οι θητείες ξεκίνησαν στις 30 Ιουνίου 2019 και λήγουν στις 30 Ιουνίου 2022, εκτός από τους εκλεγμένους γερουσιαστές, των οποίων οι θητείες λήγουν στις 30 Ιουνίου 2025. Η Επιτροπή Εκλογών επόπτευσε τις εκλογές. 

## Προετοιμασία
Το Σύνταγμα των Φιλιππίνων του 1987 ορίζει ότι, εκτός εάν ορίζεται διαφορετικά από το νόμο, η εκλογή των μελών του Κογκρέσου πραγματοποιείται κάθε δεύτερη Δευτέρα του Μαΐου.  Σύμφωνα με τον νόμο αριθ. 7166 της Δημοκρατίας, οι εκλογές για εθνικές, επαρχιακές, αστικές και δημοτικές εκλογές διεξάγονται τη δεύτερη Δευτέρα του Μαΐου, από το 1992 και στη συνέχεια κάθε τρία χρόνια, με τον πρόεδρο και τον αντιπρόεδρο να εκλέγονται σε εξαετή διαστήματα.  Έχουν περάσει τρία χρόνια από τις τελευταίες γενικές εκλογές του 2016 και καθώς δεν υπήρχε νομοθεσία που θα ακύρωνε τις εκλογές, αυτό σήμαινε ότι οι εκλογές διεξήχθησαν τη Δευτέρα 13 Μαΐου 2019. 

### Αυτοματοποιημένο εκλογικό σύστημα
Οι Φιλιππίνες υιοθέτησαν ένα αυτοματοποιημένο εκλογικό σύστημα (AES) για τις εκλογές του 2019. Το COMELEC ανακοίνωσε τον Δεκέμβριο του 2018 ότι η Φιλιππινέζικη AES πέρασε την κριτική που διενήργησε η διεθνής εταιρεία δοκιμών συστημάτων και λογισμικού, Pro V&V, στην Αλαμπάμα των ΗΠΑ.  

## Αποτελέσματα

### Κογκρέσο
Το 18ο Κογκρέσο των Φιλιππίνων συμπεριέλαβε τους νικητές αυτών των εκλογών, μαζί με τους νικητές υποψηφίους στις εκλογές της Γερουσίας του 2016 . 

#### Γερουσία
Δώδεκα έδρες στη Γερουσία, ή εκείνες που αμφισβητήθηκαν για πρώτη φορά το 1995, και διατηρήθηκαν το 2013, διεκδικήθηκαν στις εκλογές. 

#### Βουλή των Αντιπροσώπων
μικρογραφία| Αποτελέσματα εκλογικών περιφερειών για το Κογκρέσο
Όλες οι έδρες στη Βουλή των Αντιπροσώπων ήταν έτοιμες για εκλογή. 

## Σύνθεση σωμάτων μετά τις εκλογές
### Γερουσία

### Βουλή των Αντιπροσώπων

μικρογραφία| Αποτελέσματα εκλογών για κυβερνήτες

## Παραπομπές


2019
Φιλιππινε
Νικόλας Γιατρομανωλάκης

Ο **Νικόλας Γιατρομανωλάκης **(Αθήνα, 17 Μαρτίου 1975) είναι Έλληνας πολιτικός επιστήμονας. Έχει διατελέσει υφυπουργός Πολιτισμού (2021-2023) και γενικός γραμματέας Σύγχρονου Πολιτισμού στο υπουργείο Πολιτισμού και Αθλητισμού (2019-2021). Είναι το πρώτο ανοιχτά ομοφυλόφιλο στέλεχος ελληνικής κυβέρνησης.

## Βιογραφικά στοιχεία
Ο Νικόλας Γιατρομανωλάκης γεννήθηκε το 1975 στην Αθήνα όπου και μεγάλωσε. Είναι γιος του συγγραφέα και ακαδημαϊκού Γιώργη Γιατρομανωλάκη και της ακαδημαϊκού Ρένας Λεκανίδου. Είναι κάτοχος πτυχίου Πολιτικών Επιστημών & Διεθνών Σχέσεων από το Πάντειο Πανεπιστήμιο και μεταπτυχιακού τίτλου στη Δημόσια Πολιτική (MPP) από το John F. Kennedy School of Government του Πανεπιστημίου Harvard στις ΗΠΑ.

## Επαγγελματική σταδιοδρομία
Από τον Ιανουάριο του 2017 έως και τον Ιούλιο του 2019 κατείχε τη θέση του Διευθυντή Marketing & Επικοινωνίας του Κέντρου Πολιτισμού Ίδρυμα Σταύρος Νιάρχος. Στο παρελθόν έχει εργαστεί ως διευθυντικό στέλεχος σε ελληνικές και πολυεθνικές επιχειρήσεις όπως η Microsoft, η V+O Communication, η S&B Βιομηχανικά Ορυκτά και ο τηλεοπτικός σταθμός Alpha TV, καθώς και στο Ελληνικό Ίδρυμα Ευρωπαϊκής & Εξωτερικής Πολιτικής (ΕΛΙΑΜΕΠ) και το Πανεπιστήμιο Harvard, αλλά και ως ανεξάρτητος σύμβουλος στρατηγικής, εταιρικών υποθέσεων και επικοινωνίας. Η δουλειά του έχει βραβευθεί στην Ελλάδα και το εξωτερικό. Το 2013 επελέγη ως Marshall Memorial Fellow. Το 2019 εξελέγη μέλος του Διοικητικού Συμβουλίου του Harvard Club of Greece.

Μεταξύ άλλων εκδόσεων, έχει επιμεληθεί το βιβλίο New Approaches to Balkan Studies και έχει συμμετάσχει στην έκδοση Global Competitiveness Report 2001 του World Economic Forum. Ήταν ο επιστημονικός επιμελητής της ελληνικής έκδοσης του NATO Handbook, και ο επιμελητής των μονογραφιών και εκδόσεων του ΕΛΙΑΜΕΠ την περίοδο 1996-98.

## Πολιτική σταδιοδρομία
Έχει δραστηριοποιηθεί στον τομέα των ανθρώπινων δικαιωμάτων και ειδικότερα των δικαιωμάτων των ΛΟΑΤ+ ατόμων, και έχει συμμετάσχει εθελοντικά σε μη κερδοσκοπικούς οργανισμούς με αντικείμενο την κοινωνική ένταξη ευάλωτων πληθυσμών, και τη σωματική και ψυχική υγεία των παιδιών. Δηλώνει ανοιχτά ομοφυλόφιλος. 

Υπήρξε ιδρυτικό μέλος και μέλος του Πολιτικού Σχεδιασμού στο Ποτάμι, ήταν επικεφαλής της προεκλογικής εκστρατείας του κόμματος στις Ευρωεκλογές του 2014, ενώ στις βουλευτικές εκλογές τον Ιανουάριο του 2015 κατετάγη δεύτερος σε σταυρούς στην Α’ Αθηνών. Αποχώρησε από το κόμμα το 2016. 

Την 1η Αυγούστου του 2019, ανέλαβε καθήκοντα γενικού γραμματέα Σύγχρονου Πολιτισμού στην κυβέρνηση του Κυριάκου Μητσοτάκη. Είναι ο πρώτος που κατέχει αυτό το αξίωμα καθώς δεν προϋπήρχε αυτή η Γενική Γραμματεία. Στον ανασχηματισμό της 4ης Ιανουαρίου 2021, ανέλαβε υφυπουργός Πολιτισμού για θέματα Σύγχρονου Πολιτισμού στην κυβέρνηση του Κυριάκου Μητσοτάκη, θέση που διατήρησε μέχρι τον Μάιο του 2023. 

Στις αυτοδιοικητικές εκλογές 2023 είναι υποψήφιος δημοτικός σύμβουλος Αθηναίων με τον συνδυασμό «Αθήνα Ψηλά» του Κώστα Μπακογιάννη. 

## Παραπομπές


Κατηγορία:Έλληνες πολιτευτές
Κατηγορία:Έλληνες υφυπουργοί Πολιτισμού
Κατηγορία:Έλληνες Γενικοί Γραμματείς
Κατηγορία:Έλληνες ΛΟΑΤ πολιτικοί
Κατηγορία:ΛΟΑΤ πρόσωπα από την Ελλάδα
NBA 1950-51

H **αγωνιστική περίοδος 1950-51** ήταν η πέμπτη στην ιστορία του NBA. Στο πρωτάθλημα έλαβαν μέρος αρχικά 11 ομάδες και έδωσαν 68 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Ρότσεστερ Ρόγιαλς κέρδισαν τους Νιου Γιορκ Νικς με 4-3 νίκες στους τελικούς και κατέκτησαν τον τίτλο.

## Αξιοσημείωτα γεγονότα
* Από αυτή την αγωνιστική περίοδο ξεκίνησε η καταγραφή των ριμπάουντ.
* Πριν την έναρξη της αγωνιστικής περιόδου, το NBA έχασε έξι ομάδες (Άντερσον Πάκερς, Ουότερλου Χοκς και Σιμπόιγκαν Ρεντ Σκινς μεταπήδησαν στο NPBL, ενώ Ντένβερ Νάγκετς, Σαιντ Λούις Μπόμπερς και Σικάγο Σταγκς αποσύρθηκαν οριστικά) και ο αριθμός των ομάδων συρρικνώθηκε από 17 σε 11. Κατά τη διάρκεια της σεζόν αποσύρθηκαν και οι Ουάσινγκτον Κάπιτολς, με τον αριθμό να πέφτει στις 10. Η πρωτεύουσα της χώρας, Ουάσινγκτον, θα έμενε χωρίς επαγγελματική ομάδα μπάσκετ μέχρι τη μετακόμιση των Όκλαντ Οκς για τη σεζόν 1969-70 του πρωταθλήματος ABA. Από το 1973, η πόλη απέκτησε και πάλι ομάδα του NBA, όταν οι νέοι Μπάλτιμορ Μπούλετς μετακόμισαν εκεί, αλλάζοντας το όνομά τους σε Κάπιταλ Μπούλετς και αργότερα σε Ουάσινγκτον Ουίζαρντς.
* Ο Τσακ Σερ του πανεπιστημίου του Μπόουλινγκ Γκριν επιλέχθηκε στο νούμερο 1 του Ντραφτ από τους Μπόστον Σέλτικς. Οι Τρι-Σίτις Μπλάκχοκς επέλεξαν τον Μπομπ Κούζι στο νούμερο 3, οι Φορτ Γουέιν Πίστονς τον Τζορτζ Γιάρντλι στο νούμερο 7 και οι Ουάσινγκτον Κάπιτολς τον Μπιλ Σάρμαν στο νούμερο 16.
* Το χαμηλότερο σκορ σε παιχνίδι του NBA καταγράφηκε στις 22 Νοεμβρίου 1950, όταν οι Φορτ Γουέιν Πίστονς κέρδισαν τους Μινεάπολις Λέικερς με 19-18. Ο αγώνας αυτός θα γινόταν η αιτία για την επινόηση του ρολογιού των 24 δευτερολέπτων μερικές σεζόν αργότερα.
* Ο μεγαλύτερος σε διάρκεια αγώνας στην ιστορία του ΝΒΑ πραγματοποιήθηκε στις 6 Ιανουαρίου 1951, μεταξύ των Ρότσεστερ Ρόγιαλς και των Ιντιανάπολις Ολύμπιανς. Χρειάστηκαν έξι παρατάσεις και συνολικά 78 λεπτά παιχνιδιού για να κερδίσουν οι φιλοξενούμενοι με 75-73.
* Το πρώτο ετήσιο All-Star Game, όπου συμμετείχαν οι κορυφαίοι του πρωταθλήματος, έλαβε χώρα την Παρασκευή 2 Μαρτίου 1951 στη Βοστώνη της Μασαχουσέτης. Μπροστά σε 10.094 θεατές, η Ανατολή επικράτησε της Δύσης με 111-94. Ο Εντ Μακόλεϊ των Μπόστον Σέλτικς έλαβε το βραβείο του πολυτιμότερου παίκτη.

## Κανονική περίοδος
### Βαθμολογίες

;Δυτική κατηγορία

;Ανατολική κατηγορία

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις

* **Καλύτερη πεντάδα**
** Άλεξ Γκρόζα (Ιντιανάπολις Ολύμπιανς)
** Ραλφ Μπερντ (Ιντιανάπολις Ολύμπιανς)
** Μπομπ Ντέιβις (Ρότσεστερ Ρόγιαλς)
** Τζορτζ Μάικαν (Μινεάπολις Λέικερς)
** Εντ Μακόλεϊ (Μπόστον Σέλτικς)

* **2η καλύτερη πεντάδα**
** Φρανκ Μπράιαν (Τρι-Σίτις Μπλάκχοκς)
** Τζο Φουλκς (Φιλαδέλφεια Ουόριορς)
** Ντικ ΜακΓκουάιρ (Νιου Γιορκ Νικς)
** Βερν Μίκελσεν (Μινεάπολις Λέικερς)
** Ντολφ Σέις (Σίρακιουζ Νάσιοναλς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1950-51 στο NBA.com
*Περίληψη αγωνιστικής περιόδου 1950-51  στο Basketball-Reference.com
Κολίρι Ηλείας

Το **Κολίρι** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 89 μέτρων.

## Γενικά στοιχεία
Το Κολίρι βρίσκεται βορειοανατολικά του Πύργου σε απόσταση περίπου 4 χιλιομέτρων από το κέντρο του. Η ίδρυση του χρονολογείται μερικές δεκαετίες πριν από την επανάσταση του 1821 και αρχικά κατοικήθηκε από μερικές οικογένειες που ζούσαν σε ορεινότερες γύρω περιοχές. Ενοριακός ναός  είναι η εκκλησία των Αγίων Θεοδώρων στο κέντρο του χωριού και κοιμητηριακός του Αγίου Νικολάου. 

Αναφέρεται επίσημα πρώτη φορά ως *Κολύρι*  το 1835 να προσαρτάται στο τότε δήμο Λετρίνων. Το 1912με το ΦΕΚ 256Α - 28/08/1912 ορίστηκε έδρα της νεοϊδρυθείσας κοινότητας Κολυρίου και το 1940 το όνομά του διορθώθηκε σε Κολίριον. Σύμφωνα με το Σχέδιο Καλλικράτης μαζί με τις Κολιρέικες Παράγκες αποτελούν την τοπική κοινότητα Κολιρίου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 ως κοινότητα έχει πληθυσμό 979 κατοίκους, ενώ ως οικισμός

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Κεραμιδιά Πύργου Ηλείας

Η **Κεραμιδιά** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 19 μέτρων, ο οποίος  βρίσκεται σε απόσταση 6 χιλιομέτρων βορειοδυτικά του Πύργου. Δίπλα του περνάει ΕΟ Πάτρας - Πύργου (ΕΟ9). Ως ξεχωριστός οικισμός αναφέρεται επίσημα το 1991 να απογράφεται στην τότε κοινότητα Πρασίνου. Σύμφωνα με το Σχέδιο Καλλικράτης μαζί με το Πράσινο και το Γλυκόριζο αποτελούν την τοπική κοινότητα Πρασίνου που υπάγεται στη δημοτική ενότητα Ιαρδάνου του Δήμου Πύργου και σύμφωνα με την απογραφή 2011 έχει πληθυσμό 140 κατοίκους.

## Σημείωση
Στην Ηλεία και τον ίδιο δήμο υπάρχει ο ομώνυμος οικισμός Κεραμιδιά Ήλιδας Ηλείας.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου